**Árajánlattételi felhívás**

***1. Az ajánlatkérő neve, címe, távirati címe, telefon-, és telefaxszámai:***

|  |  |  |  |  |  |
| --- | --- | --- | --- | --- | --- |
| **Szekszárd Megyei Jogú Város Önkormányzata** | | | | | |
| Cím: | 7100 Szekszárd, Béla király tér 8. | Képviseli: | | Ács Rezső polgármester | |
| Telefon | +36 74/504-100 | E-mail: | beszerzes@szekszard.hu | | |
| Telefax: | +36 74/510-251 (Jegyzői  Titkárság) | Internet cím (URL): | | | www.szekszard.hu |

***2. A választott eljárás***

Ajánlatkérő jelen közbeszerzési értékhatár alatti beszerzését meghívásos pályázati rendszer keretében árajánlattételi felhívás ajánlattevők felé történő egyidejű megküldésével bonyolítja.

* 1. ***A szerződés meghatározása, amire ajánlatot kérnek***

**Adásvételi keretszerződés SZMJV Önkormányzata által Szekszárd városban a közúti forgalom folyamatos biztosítása érdekében a gépi hóeltakarítási és síkosság-mentesítési feladatok ellátásához szükséges útszórósóbeszerzésére és teljesítés helyére való szállítására**.

***3. A beszerzés tárgya és mennyisége, ellátandó feladatok:***

Szekszárd Megyei Jogú Város Önkormányzata részére Szekszárd városban a közúti forgalom folyamatos biztosítása érdekében a gépi hóeltakarítási és síkosság-mentesítési feladatok ellátásához szükséges útszóró sóbeszerzése és teljesítés helyére való szállítása.

Szekszárd MJV Önkormányzatának a 2020/2021 téli síkosság mentesítési feladatok elvégezéséhez legfeljebb 150 tonna fehér ömlesztett, tapadás gátló manipulált útszóró sóra (vagy ezzel egyenértékű termékre) van szüksége.

A keretszerződés alapján az Ajánlatkérő az útszóró sót a 150 tonnás keret mennyiség kimerüléséig külön megrendelő alapján, alkalmanként 50 tonna mennyiségben rendeli meg. Ajánlattevő vállalja, hogy a megrendelt terméket 5 napon belül Ajánlatkérő rendelkezésére bocsátja, és vállalja, hogy a terméket Ajánlatkérő által meghatározott teljesítési helyre szállítja. Tekintettel arra, hogy a hó- és síkosságmentesítési feladatokat az Alisca Terra Kft. végzi, az útszóró só az ő telephelyén kerül tárolásra (7100 Szekszárd, Epreskert utca 9).

***4 . A szerződés időtartama, vagy a teljesítés határideje:***

**A szerződés határozott időre szól: 2020.12.15-től 2021.02.28-ig**

A teljesítés Ajánlatkérő által leadott egyedi megrendelések alapján történik, a megrendelés teljesítési határideje a Megrendelő kézhezvételétől számított 5 nap.

***5. A teljesítés helye:***

7100 Szekszárd, Epreskert utca 9.

***6. Hiánypótlás lehetőségének biztosítása:***

Ajánlatkérő az eljárásban a hiánypótlás lehetőségét egyszeri alkalommal biztosítja.

***7. Az ajánlatkérő pénzügyi ellenszolgáltatásainak feltételei***

1. Ajánlatkérő a fedezetét a költségvetése terhére biztosítja.
2. Az ajánlat elkészítésével és benyújtásával kapcsolatos összes költség az ajánlattevőt terheli. Az eljárás eredményétől függetlenül az ajánlatkérő nem tehető felelőssé az ajánlattétel költségeivel kapcsolatban.
3. **Az ajánlatot (díjtétel) a Magyarország hivatalos fizető pénznemében, Ft-ban kell megadni, nettó + ÁFA megjelenítésben** az 1. számú mellékletnek (Felolvasólap/Ajánlati adatlap) megfelelően.
4. Az ajánlati árnak **teljes körűnek** kell lenni, vagyis magában kell foglalnia minden Ajánlattevői fizetési igényt.
5. Az ellenérték kiegyenlítése magyar forintban (HUF), 30 napon belül, **banki átutalással történik**, az igazolt teljesítést követően kiállított teljesítésigazolás alapján benyújtott számla szerint.
6. A teljesítés igazolására a Szekszárd Megyei Jogú Város Önkormányzata Városfejlesztési és Üzemeltetési Igazgatóság igazgatóságvezetője jogosult.
7. A teljesítés során az ajánlattevő előleget nem kérhet, az ajánlatkérő előleget nem biztosít. Ajánlattevő az egyedi megrendelések teljesítését, és Ajánlatkérő teljesítésigazolását követően jogosult számla kiállítására.
8. Késedelmes fizetés esetén a mindenkori magyar jogszabályokban kikötött késedelmi kamatok érvényesek.

***8. Az ajánlatok elbírálásának szempontja:* Legalacsonyabb összegű nettó ellenszolgáltatás**

**(Ft/tonna)**

***9. Ajánlattételi határidő:* 2020. ….……... 10.00 óra**

***10. Az ajánlat benyújtásának címe:***

Szekszárd Megyei Jogú Város Önkormányzata (E-mail: beszerzes@szekszard.hu)

***11. Az ajánlattétel nyelve:*** Magyar.

***12. Az ajánlatok felolvasásának helye, ideje:***

Szekszárd Megyei Jogú Város Polgármesteri Hivatala I. emelet, Jegyzői Titkárság (7100 Szekszárd, Béla király tér 8.)

Az ajánlattevő az ajánlatokat nyilvánosan ismerteti. A felolvasás időpontja megegyezik az ajánlattételi határidő időpontjával.

***13. Az eljárásban lehet-e tárgyalni, vagy a benyújtott ajánlatokat tárgyalás nélkül bírálják el:***

Jelen eljárásban a benyújtott ajánlatokat ajánlatkérő külön tárgyalás nélkül bírálja el, amellett, hogy a tárgyalás jogát ajánlatkérő fenntartja.

***14. Az ajánlati kötöttség minimális időtartama:***

Az ajánlattételi határidő lejártától számított 60 nap.

***15. A szerződéskötés tervezett időpontja:***

A szerződéskötésre legkorábban a döntésről szóló határozat ajánlattevők részére történő megküldését követő 1. munkanapon kerülhet sor.

***16. Egyéb információk/csatolandó dokumentumok:***

1. Az ajánlatokat elektronikus úton, e-mailben a cégjegyzésre jogosult kézjegyével ellátva, az alábbi e-mail címre kell eljuttatni az ajánlattételi határidő lejártáig:

[beszerzes@szekszard.hu](mailto:beszerzes@szekszard.hu)

1. Ajánlattevő megértette és tudomásul vette Ajánlatkérő előzetes tájékoztatását Szekszárd Megyei Jogú Város Önkormányzata Közgyűlésének az **egyedi közzétételi listáról szóló** 3/2020. (II.3.) rendeletében foglaltakról, miszerint a jelen beszerzési/közbeszerzési eljárás tekintetében az ajánlattételi felhívás, a felhívásra benyújtandó árajánlat, valamint az eredmény megállapítására vonatkozó döntés az Ajánlattevő internetes honlapján közzétételre kerül.
2. Az e-mail tárgyában fel kell tüntetni: **AJÁNLAT – Keretszerződés Útsószóró beszerzése és szállítása– Ajánlattételi határidő: 2020. ………..………. 10.00 óra".**
3. **Ajánlattevő ajánlatához csatolandó mellékletek:**

|  |  |  |
| --- | --- | --- |
| **Sorszám** | **Dokumentum megnevezése** | **Formátum** |
| 1. | felolvasólap/ajánlati adatlap (1. sz. melléklet) | kitöltve és cégszerűen aláírva pdf formátumban |
| 2. | ajánlattevői nyilatkozat (2. sz. melléklet) | kitöltve és cégszerűen aláírva pdf formátumban |
| 3. | átláthatósági nyilatkozat (3. sz. melléklet) | kitöltve és cégszerűen aláírva pdf formátumban  (A nyilatkozat 1. és 2. pontját kérjük cégszerűen abban az esetben is aláírni, amennyiben nem vonatkozik a cégre, de ekkor kérjük a táblázatot áthúzni.) |
| 4. | hatályos cégkivonat, illetve egyéni vállalkozó esetében az Egyéni Vállalkozás Nyilvántartási adatai | tetszőleges, pl. pdf formátumban |
| 5. | nyilatkozat – COVID-19 (4. sz. melléklet) | kitöltve és cégszerűen aláírva pdf formátumban |

1. Kérdések feltevésére ajánlattételi határidőt megelőző 48 óráig van lehetőség az eljárással kapcsolatban a [beszerzes@szekszard.hu](mailto:beszerzes@szekszard.hu) email címre.
2. Levelező rendszerünk maximum 5 MB méretű fájlokat képes fogadni. Amennyiben Ajánlattevő küldendő dokumentumai ezt meghaladják, kérjük, ajánlatukat nagyméretű fájlküldő rendszeren (pl.: Mammutmail, Told a cuccot, stb.) keresztül küldjék meg.
3. **Az ajánlatnak tartalmaznia kell az ajánlat érvényességi idejét (minimális időtartama az ajánlattételi határidő lejártától számított 60 nap)**.
4. Ajánlatkérő fenntartja a jogát a szerződés megkötésének megtagadására

***17. Ajánlattételi felhívás megküldésének napja:* 2020. …………..……..**

***Melléklet:***

* + Felolvasólap/ajánlati adatlap (1. sz. melléklet)
  + Ajánlattevői nyilatkozat (2. sz. melléklet)
  + Átláthatósági nyilatkozat (3. sz. melléklet)
  + Nyilatkozat - COVID-19 (4. sz. melléklet)