**Árajánlattételi felhívás**

***1. Az ajánlatkérő neve, címe, távirati címe, telefon-, és telefaxszámai:***

|  |  |  |  |  |  |
| --- | --- | --- | --- | --- | --- |
| **Szekszárd Megyei Jogú Város Önkormányzata** | | | | | |
| Cím: | 7100 Szekszárd, Béla király tér 8. | Képviseli: | | Ács Rezső polgármester | |
| Telefon: | +36-74/504-100 | E-mail: | beszerzes@szekszard.hu | | |
| Telefax: | +36-74/510-251 | Internet cím (URL): | | | www.szekszard.hu |

***2. A választott eljárás***

Ajánlatkérő jelen közbeszerzési értékhatár alatti beszerzését meghívásos pályázati rendszer keretében árajánlattételi felhívás ajánlattevők felé történő egyidejű megküldésével bonyolítja.

* 1. ***A szerződés meghatározása, amire ajánlatot kérnek***

**Adásvételi szerződés 1 db aprítógép beszerzésére a TOP-6.1.1-16-SE1-2018-00001 azonosítószámú, Szekszárdi Ipari Park fejlesztése című projekt keretében.**

***3. A beszerzés tárgya és mennyisége, ellátandó feladatok:***

A Terület- és Településfejlesztési Operatív Program (továbbiakban TOP) keretében megvalósuló integrált területi programok jóváhagyásáról szóló 1562/2015. (VIII. 12.) Korm. határozat nevesíti a megyei jogú városok TOP 6. prioritása intézkedéseinek forrásallokációját, mely prioritások között szerepel a 6.1. Ipari parkok, iparterületek fejlesztése.

A prioritás keretében a TOP-6.1.1-16 kódszámú „Ipari parkok, iparterületek fejlesztése” című felhívás a vállalkozói környezet és az üzleti infrastruktúra fejlesztése érdekében az önkormányzati vagy állami tulajdonú ipari parkok, iparterületek fejlesztésére, iparterületek kialakítására, alapinfrastruktúra kiépítésére, bővítésére, az iparterületek elérhetőségét és feltárását segítő vonalas infrastruktúrák fejlesztésére fókuszál, mely a Kormány által elfogadott Integrált Területi Programok (továbbiakban ITP) megvalósítását szolgálja.

A projekt keretében Szekszárd Megyei Jogú Város Önkormányzata a **Szekszárdi Ipari Park fejlesztését kívánja megvalósítani.**

**A projekt része eszközbeszerzés**, mely során – többek között - egy **aprítógép** kerül beszerzésre. A pályázat keretében beszerezni kívánt aprítógép az ipari park napi működését szolgálja majd.

**Ajánlattevő feladata 1 db Aprítógép beszerzése és Ajánlattevő által meghatározott helyszínre történő leszállítása a 3.1. pontban részletezett paraméterek szerint.**

**Ajánlattevő feladata részletesen:**

**A leszállítandó Aprítógép elvárt műszaki jellemzői:**

* Méretek:
  + szélesség: max 2000 mm
  + hosszúság: max 3800 mm
  + magasság: max 2300 mm
  + teljes tömeg max 1100 kg
* motor: legalább 40 LE teljesítmény, diesel üzemű kivitel
* komposztálható anyagvastagság: minimum 0-160 mm-ig
* kések mennyisége: min. 2 db vágókés és min. 2 db támasztókés
* Komposztálási teljesítmény: min. 8 m3/h
* utánfutó alváz, ráfutófékkel, forgalmi rendszámmal
* biztonsági berendezések: elektronikus vészleállító, túletetés elleni védelem
* alvázhoz képest 360 fokban elfordítható kifúvó kémény
* hidraulikus rendszerrel meghajtott anyagtovábbító görgők

Az ajánlattevőnek az ajánlata részeként **csatolnia szükséges a szállítandó eszköz fenti paramétereknek való megfelelőségét bemutató szakmai ajánlatot, specifikációt.** A szakmai ajánlatból egyértelműen megállapíthatónak kell lennie a megajánlott eszköz pontos típusának és annak, hogy megfelel-e a műszaki specifikációban meghatározott valamennyi követelményeknek.

Az ajánlat érvénytelen, amennyiben a megajánlott eszköz a szakmai ajánlatban feltüntetett műszaki paraméterek alapján nem felel meg fenti követelményeknek.

Ajánlattevőnek minimum 1 év garanciát szükséges biztosítania a termékre.

***4 . A teljesítés határideje:***

A szerződés mindkét Fél általi aláírás napján lép hatályba és a szerződésszerű teljesítésig tart.

**Teljesítési véghatáridő: A szerződés hatálybalépésétől számított 120 naptári nap.**

Ajánlattevőnek a megrendelt eszközt legkésőbb ezen időpontig, de Ajánlatkérővel előzetesen egyeztetett időpontban le kell szállítania a megadott teljesítési helyre, és Ajánlatkérő részére átadni.

Ajánlatkérő előteljesítést elfogad.

***5. A teljesítés helye:***

7100 Szekszárd, Avar út 1. hrsz: 6008/9

***6. Hiánypótlás lehetőségének biztosítása:***

Ajánlatkérő az eljárásban a hiánypótlás lehetőségét biztosítja.

***7. Az ajánlatkérő pénzügyi ellenszolgáltatásainak feltételei***

1. Ajánlatkérő a szolgáltatás fedezetét eszközbeszerzés pénzügyi fedezetét a TOP-6.1.1-16-SE1-2018-00001 azonosítószámú az „Ipari Park fejlesztése” elnevezésű projekt keretében elnyert támogatásból biztosítja utófinanszírozással. A pályázati támogatás mértéke 100%. Amennyiben a pályázati támogatás az ajánlatkérő pénzügyi ellenszolgáltatásaira nem nyújt teljes fedezetet**,** a pályázati támogatás kiegészítéséről Szekszárd Megyei Jogú Város Önkormányzata dönt.
2. Az ajánlat elkészítésével és benyújtásával kapcsolatos összes költség az ajánlattevőt terheli. Az eljárás eredményétől függetlenül az ajánlatkérő nem tehető felelőssé az ajánlattétel költségeivel kapcsolatban.
3. Az ajánlatot Magyarország hivatalos fizető pénznemében, Ft-ban, **nettó + ÁFA megjelenítésben** Felolvasólap/Ajánlati adatlap **szerinti bontásban (1. sz. mell.)** kell megadni.
4. Ajánlattevőnek ajánlatát úgy kell megadnia, hogy az teljeskörűen tartalmazza az elvégzendő feladathoz kapcsolódó minden Ajánlattevői fizetési igényt (pl. feladatellátás költségét, feladatellátáshoz tartozó egyeztetés költségét, a feladatellátás járulékos költségét, az eszköz szállítási költségét).
5. Az ajánlatban szereplő vételi árnak rögzített, fix árnak kell lennie, vagyis az Ajánlattevők semmilyen formában és semmilyen hivatkozással sem tehetnek változó árat tartalmazó vállalkozói ajánlatot
6. Az Ajánlattevő által az ajánlatban megadott ár a szerződés teljesítése során kötött. Az ellenérték kiegyenlítése magyar forintban (HUF), **30 napos határidővel**, banki átutalással történik, az igazolt teljesítést követően kiállított teljesítésigazolás alapján benyújtott számla szerint. A szolgáltatás akkor tekinthető teljesítettnek, ha azt Ajánlatkérő képviselője elfogadja. A számla benyújtására Ajánlatkérő jóváhagyását követően kiállított teljesítésigazolás alapján van lehetőség
7. A teljesítés során az ajánlattevő előleget nem kérhet, az ajánlatkérő előleget nem biztosít.
8. A teljesítés során nyertes Ajánlattevő neki felróható késedelem esetén késedelmi kötbért köteles fizetni. A kötbér mértéke a késedelem minden naptári napja után a késedelmesen leszállított eszköz nettó ajánlati árának 10%-a, a késedelmi kötbér maximális összege az összes nettó ajánlati árának 10%-a lehet.
9. A késedelem a jelen Felhívás 4. pontja szerinti teljesítési határidő lejártának napjától számítódik.
10. Késedelmes fizetés esetén a mindenkori magyar jogszabályokban kikötött késedelmi kamatok érvényesek

***8. Az ajánlatok elbírálásának szempontja:***

**Összességében legelőnyösebb ellenszolgáltatás, az alábbiakban megadott szempontok alapján:**

|  |  |
| --- | --- |
| **Megnevezés** | **Súlyszám** |
| **Ajánlati ár Nettó HUF** | **90** |
| **Iparűzési adó fizetési kötelezettség** | **10** |

|  |  |
| --- | --- |
| **Megnevezés** | **Pontozás** |
| **Ajánlati ár**  A felolvasólap (1. sz melléklet) nettó ajánlati ár (Ft) összege | Adott ajánlati ár sorszáma és súlyszám szorzata   * *A legalacsonyabb nettó ajánlati ár kapja a legmagasabb sorszámot (az Ajánlattevők számával megegyezően).* * *A többi ajánlat a nettó ajánlati árak növekvő sorrendjében kapja mindig az eggyel kisebb sorszámot.* |
| Szekszárd Megyei Jogú Város Önkormányzata felé fizetett **Iparűzési adó mértéke** Ajánlattevő által befizetett összes iparűzési adó %-ában | Szekszárd Megyei Jogú Város Önkormányzata felé fizetett iparűzési adó mértéke Ajánlattevő által befizetett összes iparűzési adó %-ában.  Ajánlatban szereplő iparűzési adó fizetési kötelezettség (%) mértékének sorrendje alapján kapott sorszám és súlyszám szorzata.   * *A legmagasabb iparűzési adófizetési kötelezettséget (%) feltüntető ajánlat kapja a legmagasabb sorszámot (az Ajánlattevők számával megegyezően).* * *A többi ajánlat az iparűzési adófizetési kötelezettség csökkenő %-os aránya alapján kapja mindig az eggyel kisebb sorszámot.*   *Amennyiben ajánlattevő nem fizet iparűzési adót* Szekszárd Megyei Jogú Város Önkormányzata felé, *0 pontot kap.* |

***9. Ajánlattételi határidő:* 2020. december …. 10:00 óra**

***10. Az ajánlat benyújtásának címe:***

beszerzes@szekszard.hu

***11. Az ajánlattétel nyelve:*** Magyar.

***12. Az ajánlatok felolvasásának helye, ideje:***

Szekszárd Megyei Jogú Város Polgármesteri Hivatala (7100 Szekszárd, Béla király tér 8., I. emelet, Aljegyzői iroda)

Az ajánlatkérő az ajánlatokat nyilvánosan ismerteti. A felolvasás időpontja megegyezik az ajánlattételi határidő időpontjával.

***13. Az eljárásban lehet-e tárgyalni, vagy a benyújtott ajánlatokat tárgyalás nélkül bírálják el:***

Jelen eljárásban a benyújtott ajánlatokat ajánlatkérő külön tárgyalás nélkül bírálja el, amellett, hogy a tárgyalás jogát ajánlatkérő fenntartja.

***14. Az ajánlati kötöttség minimális időtartama:***

Az ajánlattételi határidő lejártától számított 60 nap.

***15. A szerződéskötés tervezett időpontja:***

A szerződéskötésre legkorábban a döntésről szóló határozat ajánlattevők részére történő megküldését követő 1. munkanapon kerülhet sor.

***16. Egyéb információk/csatolandó dokumentumok:***

1. Ajánlattevő megértette és tudomásul vette Ajánlatkérő előzetes tájékoztatását Szekszárd Megyei Jogú Város Önkormányzata Közgyűlésének az **egyedi közzétételi listáról szóló** 3/2020. (II.3.) rendeletében foglaltakról, miszerint a jelen beszerzési/közbeszerzési eljárás tekintetében az ajánlattételi felhívás, a felhívásra benyújtandó árajánlat, valamint az eredmény megállapítására vonatkozó döntés az Ajánlattevő internetes honlapján közzétételre kerül.
2. **Az ajánlatokat e-mailben, az ajánlattételi felhívás 10. pontjában megadott címre kell benyújtani** az ajánlattételi határidő lejártáig a cégjegyzésre jogosult kézjegyével ellátva.

Az e-mail tárgyában fel kell tüntetni: **AJÁNLAT – Ágaprító beszerzése az Ipari Park fejlesztése c. projekt keretében**

1. **Ajánlattevő ajánlatához csatolandó mellékletek:**

|  |  |  |
| --- | --- | --- |
| **Sorszám** | **Dokumentum megnevezése** | **Formátum** |
| 1. | felolvasólap/ajánlati adatlap (1. sz. melléklet) | kitöltve és cégszerűen aláírva pdf formátumban |
| 2. | ajánlattevői nyilatkozat (2. sz. melléklet) | kitöltve és cégszerűen aláírva pdf formátumban |
| 3. | átláthatósági nyilatkozat (3. sz. melléklet) | kitöltve és cégszerűen aláírva pdf formátumban  A nyilatkozat 1. és 2. pontját kérjük cégszerűen abban az esetben is aláírni, amennyiben nem vonatkozik a cégre, de ekkor kérjük a táblázatot áthúzni.) |
| 4. | hatályos cégkivonat, illetve egyéni vállalkozó esetében az Egyéni Vállalkozás Nyilvántartási adatai | tetszőleges, pl. pdf formátumban |
| 5. | nyilatkozat – COVID-19 (4. sz. melléklet) | kitöltve és cégszerűen aláírva pdf formátumban |
| 6. | megajánlott termék részletes műszaki paraméterei, leírás | tetszőleges formátumban |

1. Levelező rendszerünk maximum 5 MB méretű fájlokat képes fogadni. Amennyiben Ajánlattevő küldendő dokumentumai ezt meghaladják, kérjük, ajánlatukat nagyméretű fájlküldő rendszeren (pl.: Mammutmail, Told a cuccot, stb.) keresztül küldjék meg.
2. **Ajánlatkérő fenntartja a jogát a szerződés megkötésének megtagadására.**
3. Kérdések feltevésére – írásban – az ajánlattételi határidőt megelőző 48 óráig van lehetőség az eljárással kapcsolatban. A kérdéseket a [beszerzes@szekszard.hu](mailto:beszerzes@szekszard.hu) email címre kell küldeni.
4. **Az ajánlatnak tartalmaznia kell az ajánlat érvényességi idejét (minimális időtartama az ajánlattételi határidő lejártától számított 60 nap).**

***17. Ajánlattételi felhívás megküldésének napja:* 2020. december ……**

***Melléklet:***

* + Felolvasólap/ajánlati adatlap (1. sz. melléklet)
  + Ajánlattevői nyilatkozat (2. sz. melléklet)
  + Átláthatósági nyilatkozat (3. sz. melléklet)
  + Nyilatkozat - COVID-19 (4. sz. melléklet)