*ELŐTERJESZTÉS SORSZÁMA: 58. MELLÉKLET: 4 db*

***TÁRGY:*** **Javaslat „Adásvételi keretszerződés SZMJV Önkormányzata által Szekszárd városban a közúti forgalom folyamatos biztosítása érdekében a gépi hóeltakarítási és síkosság-mentesítési feladatok ellátásához szükséges útszóró só beszerzésére és teljesítés helyére való szállítására” tárgyú közbeszerzési értékhatár alatti meghívásos pályázati eljárás megindítására**

***E L Ő T E R J E S Z T É S***

***Ács Rezső Polgármester Úr részére***

***ELŐTERJESZTŐ: Rozinka Attila igazgatóságvezető***

***ELŐTERJESZTÉST KÉSZÍTETTE: Letenyei Hédi közbeszerzési referens***

**Véleményezésre megkapta: Gazdasági és Városfejlesztési Bizottság**

***TÖRVÉNYESSÉGI VÉLEMÉNYEZÉSRE BEMUTATVA:***

*Terjedelem: 1 + 5 oldal*

**Tisztelt Polgármester Úr!**

Magyarország kormánya a veszélyhelyzet kihirdetéséről szóló 478/2020. (XI.3.) Korm. rendelettel az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A Belügyminisztérium és a Miniszterelnökség a veszélyhelyzetben alkalmazandó jogszabályi rendelkezések önkormányzati működést érintő kérdéseiben közös állásfoglalást adott ki, melyben tájékoztatta a polgármestereket és a jegyzőket arról, hogy a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése egyértelműen rendelkezik a tekintetben, hogy a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja az ott megjelölt kivétellel. A kapott állásfoglalás értelmében sem a képviselő-testület, sem a bizottságok ülésének a Magyarország helyi önkormányzatairól szóló 2011. évi CLXXXIX. törvény (Mötv.) szerinti összehívására nincs lehetőség, a képviselő-testület valamennyi hatáskörét a polgármester gyakorolja, a képviselő-testületnek nincs döntési jogköre.

Arra természetesen mód van, hogy a polgármester a kialakult járványügyi helyzetben e-mailben vagy más módon a döntést megelőzően kikérje a képviselő-testület tagjainak véleményét, a döntés felelőssége azonban a polgármesteré.

A bizottságok alapvetően a képviselő-testület által átruházott hatáskört gyakorolnak, így ezekben a kérdésekben is a polgármester dönt. A kiadott állásfoglalás okfejtése szerint a közgyűlés által átruházott hatáskörökben a bizottságoknak sincs döntési jogköre.

Szekszárd Megyei Jogú Város Önkormányzata értékhatár alatti beszerzési eljárást kíván kezdeményezi „**Adásvételi keretszerződés SZMJV Önkormányzata által Szekszárd városban a közúti forgalom folyamatos biztosítása érdekében a gépi hóeltakarítási és síkosság-mentesítési feladatok ellátásához szükséges útszóró sóbeszerzésére és teljesítés helyére való szállítására*”*** tárgyban.

Szekszárd városban a közúti forgalom folyamatos biztosítása érdekében a gépi hóeltakarítás és síkosság-mentesítési feladatok gördülékeny munkavégzéséhez az útszóró só beszerzése elengedhetetlen.

Szekszárd MJV Önkormányzatának a 2020/2021. téli síkosság mentesítési feladatok elvégezéséhez legfeljebb 150 tonna fehér ömlesztett, tapadás gátló manipulált útszóró sóra (vagy ezzel egyenértékű termékre) van szüksége.

A beszerzés folyamatos, ezért a beszerzési eljárásban keretösszeg kerül meghatározásra.

A keretszerződés alapján az Ajánlatkérő az útszóró sót a 150 tonnás keret mennyiség kimerüléséig külön megrendelő alapján, alkalmanként 50 tonna mennyiségben rendeli meg.

Tekintettel arra, hogy a hó- és síkosságmentesítési feladatokat az Alisca Terra Kft. végzi, az útszóró só az ő telephelyén kerül tárolásra (7100 Szekszárd, Epreskert u. 9.).

**A szerződés határozott időre szól: 2020.12.15-től 2021.02.28-ig**

A keretösszeg Szekszárd Megyei Jogú Város Önkormányzata saját forrásából rendelkezésre áll.

Az ajánlattételi felhívás tartalmának jóváhagyásán kívül szükséges meghatározni a meghívandó gazdasági szereplők körét is.

Jelen előterjesztés a Gazdasági és Városfejlesztési Bizottság tagjai részére megküldésre kerül a véleményük kikérése céljából.

Kérem Tisztelt Polgármester urat az előterjesztés alapján a határozati javaslat elfogadására.

***Szekszárd, 2020. november 26.***

***Rozinka Attila***

***igazgatóságvezető***

**Határozati javaslat**

**Szekszárd Megyei Jogú Város Polgármestere**

**Szekszárd Megyei Jogú Város Közgyűlésének - a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében eljárva - a veszélyhelyzet kihirdetéséről szóló 478/2020. (XI. 3.) Korm. rendelettel kihirdetett veszélyhelyzetben az alábbi határozatot hozza:**

**Szekszárd Megyei Jogú Város Önkormányzata Közgyűlésének …./2020. (….) határozata**

**az „Adásvételi keretszerződés SZMJV Önkormányzata által Szekszárd városban a közúti forgalom folyamatos biztosítása érdekében a gépi hóeltakarítási és síkosság-mentesítési feladatok ellátásához szükséges útszóró só beszerzésére és teljesítés helyére való szállítására” tárgyban kiírandó értékhatár alatti beszerzési eljárás megindításáról**

Szekszárd Megyei Jogú Város Önkormányzatának Közgyűlésének - a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Szekszárd Megyei Jogú Város polgármestere a veszélyhelyzet kihirdetéséről szóló 478/2020. (XI. 3.) Korm. rendelettel kihirdetett veszélyhelyzetben, a Gazdasági és Városfejlesztési Bizottság tagjai véleményének kikérésével

1. jóváhagyja ***az „*Adásvételi keretszerződés SZMJV Önkormányzata által Szekszárd városban a közúti forgalom folyamatos biztosítása érdekében a gépi hóeltakarítási és síkosság-mentesítési feladatok ellátásához szükséges útszóró sóbeszerzésére és teljesítés helyére való szállítására” *tárgyban kiírandó értékhatár alatti beszerzési eljárás ajánlattételi felhívásának és mellékleteinek tartalmát*** és dönt ***annak megindításáról.***

**Határidő: a döntéshozatal napja**

**Felelős: Ács Rezső polgármester**

1. az 1. pont szerinti beszerzési eljárás ajánlattételi határidejét 2020. december 10. napjában határozza meg;

**Határidő: a döntéshozatal napja**

**Felelős: Ács Rezső polgármester**

1. az 1. pont szerinti beszerzési eljárásban meghívásra kerülő gazdasági szereplők körét az alábbiak szerint határozza meg:

|  |
| --- |
| 1. Magyar Plastiroute Kft. (2310 Szigetszentmiklós, Gát u. 4-10. [vantsa.botond@magyarplastiroute.hu](mailto:vantsa.botond@magyarplastiroute.hu)) 2. GreenQuest Kft. (2473 Vál, Vajda J. u. 44. [utszoroso@gmail.com](mailto:utszoroso@gmail.com)) 3. Solinwest Agro Kft. (2120 Dunakeszi, Tallér u. 10.[jaros.zoltan@solinwest.hu](mailto:jaros.zoltan@solinwest.hu)) 4. SULLER Kereskedelmi és Szállítási Kft. (4556 Magy, József Attila utca 37. [sullertkft@gmail.co](mailto:sullertkft@gmail.co)m)   **Határidő: a döntéshozatal napja**  **Felelős: Ács Rezső polgármester** |
|  | |

1. felhívja a Polgármesteri Hivatalt az eljárás elindításával kapcsolatos eljárási cselekmények megtételére.

**Határidő: 2020. december 03.**

**Felelős: Ács Rezső polgármester**

1. felhívja a Polgármesteri Hivatalt, hogy a beszerzési eljárás eredményét terjessze döntéshozó elé.

**Határidő: 2020. december 11.**

**Felelős: Ács Rezső polgármester**

**Veszélyhelyzeti indokolás**

**Szekszárd Megyei Jogú Város Polgármesterének 2020. x hó x napján közzétett …/2020. (….) számú határozatához**

Az intézkedés elmaradása a „**Adásvételi keretszerződés SZMJV Önkormányzata által Szekszárd városban a közúti forgalom folyamatos biztosítása érdekében a gépi hóeltakarítási és síkosság-mentesítési feladatok ellátásához szükséges útszóró sóbeszerzésére és teljesítés helyére való szállítására*”*** megnevezésű beszerzés megvalósulását veszélyeztetné.

A döntés elmaradása esetén fennáll a veszély Szekszárd város gépi hóeltakarítási és síkosság-mentesítési feladatainak meghiúsulására.

A döntés elmaradása időveszteséget okoz és magas kockázati tényezőként merül fel, hogy a

az útszóró só beszerzésének hiányában Szekszárd város közlekedése megbénul, tekintettel a téli időjárás változékonyságára.

Mindezek miatt a határozatban való polgármesteri döntés a Mötv. 9. §-ában meghatározott jóhiszemű és megfelelő joggyakorlás elvével összhangban áll, a veszélyhelyzethez mérten is szükséges és arányos, nem haladja meg a veszélyhelyzetre való indokolt reagálóképesség feltételét biztosító mértéket.

A határozat tárgya nem tartozik a katasztrófavédelemről és a hozzá kapcsolódó egyes törvények módosításáról szóló 2011- évi CXXVII. törvény 46 § (4) bekezdésében meghatározott azon esetek közé, melyeknél a törvény a polgármester feladat és hatáskörének a gyakorlását veszélyhelyzetben korlátozza.