 *ELŐTERJESZTÉS SORSZÁMA: 60. MELLÉKLET: 3 db*

***TÁRGY:*** ***Wosinsky Mór Megyei Múzeum eszköz beszerzése***

***E L Ő T E R J E S Z T É S***

***Ács Rezső Polgármester Úr részére***

***ELŐTERJESZTŐ: Tamási Anna igazgatóságvezető***

***ELŐTERJESZTÉST KÉSZÍTETTE: Rieger Beáta osztályvezető***

**Véleményezésre megkapta: Gazdasági és Városfejlesztési Bizottság**

***TÖRVÉNYESSÉGI VÉLEMÉNYEZÉSRE BEMUTATVA:***

*Terjedelem: 1+ 3 oldal*

**Tisztelt Polgármester Úr!**

Magyarország kormánya a veszélyhelyzet kihirdetéséről szóló 478/2020. (XI.3.) Korm. rendelettel az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése egyértelműen rendelkezik a tekintetben, hogy a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja az ott megjelölt kivétellel. A központi jogszabály értelmében sem a képviselő-testület, sem a bizottságok ülésének a Magyarország helyi önkormányzatairól szóló 2011. évi CLXXXIX. törvény (Mötv.) szerinti összehívására nincs lehetőség, a képviselő-testület valamennyi hatáskörét a polgármester gyakorolja, a képviselő-testületnek nincs döntési jogköre.

Arra természetesen mód van, hogy a polgármester a kialakult járványügyi helyzetben e-mailben vagy más módon a döntést megelőzően kikérje a képviselő-testület tagjainak véleményét, a döntés felelőssége azonban a polgármesteré.

A bizottságok alapvetően a képviselő-testület által átruházott hatáskört gyakorolnak, így ezekben a kérdésekben is a polgármester dönt. A kiadott állásfoglalás okfejtése szerint a közgyűlés által átruházott hatáskörökben a bizottságoknak sincs döntési jogköre.

Szekszárd Megyei Jogú Város Önkormányzata közgyűlésének 29/2019. (XII.23.) számú a Szervezeti és Működési Szabályzatról szóló önkormányzati rendeletének 1. sz. mellékletében a Gazdasági és Városfejlesztési Bizottság hatáskörébe rendeli a döntést (24. pont) a költségvetési szervek saját bevételükből származó bruttó 200.000 forint értékhatár feletti beruházásairól.

Wosinsky Mór Megyei Múzeum feladatainak ellátásához 1 db videókamerát szeretne beszerezni 2020. évi költségvetésének terhére.

Az eszközre 3 db árajánlatot kért az intézmény, amelyek az előterjesztés mellékletét képezik. A Wosinsky Mór Megyei Múzeum az eszközt a legkedvezőbb árajánlat alapján kívánja megvásárolni.

Jelen előterjesztés a Gazdasági és Városfejlesztési Bizottság tagjai részére a Bizottság elnökén keresztül megküldésre kerül a véleményük kikérése céljából.

Kérem Tisztelt Polgármester urat az előterjesztés alapján a határozati javaslat elfogadására.

***Szekszárd, 2020. november 26.***

***Tamási Anna***

***igazgatóságvezető***

**Határozati javaslat**

**Szekszárd Megyei Jogú Város Polgármestere**

**Szekszárd Megyei Jogú Város Közgyűlésének - a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében eljárva - a veszélyhelyzet kihirdetéséről szóló 478/2020. (XI.3.) Korm. rendelettel kihirdetett veszélyhelyzetben az alábbi határozatot hozza:**

**Szekszárd Megyei Jogú Város Önkormányzata Közgyűlésének …./2020. (….) határozata**

***a Wosinsky Mór Megyei Múzeum eszköz beszerzéséről***

Szekszárd Megyei Jogú Város Önkormányzatának Közgyűlésének - a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Szekszárd Megyei Jogú Város polgármestere a veszélyhelyzet kihirdetéséről szóló 478/2020. (XI.3.) Korm. rendelettel kihirdetett veszélyhelyzetben- a Gazdasági és Városfejlesztési Bizottság elnökén keresztül, a bizottság tagjai véleményének kikérésével - dönt arról, hogy

1. engedélyezi a Wosinsky Mór Megyei Múzeum számára, hogy a Fotoplus Kft. árajánlatát 426.355,-Ft összegben elfogadva az 1 db videókamerát megvásárolja;

**Határidő: döntéshozatal napja**

**Felelős: Ács Rezső polgármester**

1. felhívja a jegyzőt, hogy a határozatot juttassa el az intézmény vezetőjéhez.

**Határidő: 2020. december 04.**

**Felelős: dr. Gábor Ferenc jegyző**

**Veszélyhelyzeti indokolás**

**Szekszárd Megyei Jogú Város Polgármesterének 2020. ……………hó ……… napján közzétett …/2020. (….) számú határozatához**

A Wosinsky Mór Megyei Múzeum feladatainak ellátáshoz szükséges az új eszközök beszerzése.

Mindezek miatt a határozatban való polgármesteri döntés az Mötv. 9.§-ában meghatározott jóhiszemű és megfelelő joggyakorlás elvével összhangban áll, a veszélyhelyzethez mérten is szükséges és arányos, nem haladja meg a veszélyhelyzetre való indokolt reagálóképesség feltételét biztosító mértéket.

A határozat tárgya nem tartozik a katasztrófa védelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében meghatározott azon esetek közé, melyeknél a törvény a polgármester feladat- és hatáskörének a gyakorlását veszélyhelyzetben korlátozza.