*ELŐTERJESZTÉS SORSZÁMA: 57. MELLÉKLET: 6*

***TÁRGY:*** **Javaslat „*****Tervezési szerződés SZMJV Önkormányzata által a TOP-6.6.1 konstrukció keretében benyújtandó pályázat szerint a Szekszárd, Csopak u. 5580/3 hrsz. alatt építendő háziorvosi rendelő építés engedélyezési és kiviteli terveinek, illetve a fejlesztés végén az energetikai tanúsításának elkészítésére*” tárgyú közbeszerzési értékhatár alatti meghívásos pályázati eljárás eredményének megállapítására**

***E L Ő T E R J E S Z T É S***

***Ács Rezső Polgármester Úr részére***

***ELŐTERJESZTŐ:* Rozinka Attila igazgatóságvezető**

***ELŐTERJESZTÉST KÉSZÍTETTE:* Dési Ildikó közbeszerzési referens**

**Véleményezésre megkapta: Gazdasági és Városfejlesztési** **Bizottság**

***TÖRVÉNYESSÉGI VÉLEMÉNYEZÉSRE BEMUTATVA:***

*Terjedelem: 1+5+2+1 oldal*

**Tisztelt Polgármester Úr!**

Magyarország kormánya a veszélyhelyzet kihirdetéséről szóló 478/2020. (XI. 3.) Korm. rendelettel az élet- és vagyonbiztonságot veszélyeztető tömeges megbetegedést okozó SARS-CoV2 koronavírus világjárvány (a továbbiakban: koronavírus világjárvány) következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A Belügyminisztérium és a Miniszterelnökség a veszélyhelyzetben alkalmazandó jogszabályi rendelkezések önkormányzati működést érintő kérdéseiben közös állásfoglalást adott ki, melyben tájékoztatta a polgármestereket és a jegyzőket arról, hogy a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése egyértelműen rendelkezik a tekintetben, hogy a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja az ott megjelölt kivétellel. A kapott állásfoglalás értelmében sem a képviselő-testület, sem a bizottságok ülésének a Magyarország helyi önkormányzatairól szóló 2011. évi CLXXXIX. törvény (Mötv.) szerinti összehívására nincs lehetőség, a képviselő-testület valamennyi hatáskörét a polgármestere gyakorolja, a képviselő-testületnek nincs döntési jogköre.

Arra természetesen mód van, hogy a polgármester a kialakult járványügyi helyzetben e-mailben vagy más módon a döntést megelőzően kikérje a képviselő-testület tagjainak véleményét, a döntés felelőssége azonban a polgármesteré.

A bizottságok alapvetően a képviselő-testület által átruházott hatáskört gyakorolnak, így ezekben a kérdésekben is a polgármester dönt. A kiadott állásfoglalás okfejtése szerint a közgyűlés által átruházott hatáskörökben a bizottságoknak sincs döntési jogköre.

Szekszárd Megyei Jogú Város Önkormányzata Közgyűlése **az orvosi rendelő pályázata** vonatkozásában az új helyszínek alternatíváinak megvitatására a Közgyűlést alkotó frakciókat kérte fel, amelyek együttes ülésen alakították ki közös álláspontjukat a kérdésben. A fenti egyeztetés útján az új orvosi rendelő megvalósítására vonatkozóan két helyszín került meghatározásra azzal, hogy a két alternatíva közül az egészségügyi alapellátást biztosító orvosok támogató döntése határozza meg a végleges helyszín megjelölését.

2020. szeptember 25. napján a korábban visszavont pályázat megvalósításában részt vevő két háziorvos az általuk kiválasztott megvalósítási helyszín, azaz Szekszárd, Csopak utca 5580/3 hrsz. tekintetében szándéknyilatkozatot írt alá.

Szekszárd Megyei Jogú Város Önkormányzata Közgyűlésének Gazdasági és Városfejlesztési Bizottsága a 578/2020. (X.12.) határozata alapján a pályázat megvalósítása érdekében a Csopak u. 5580/3. hrsz-ú telekre vonatkozóan az engedélyezési-, kiviteli tervdokumentáció, valamint a fejlesztés végén az energetikai tanúsítvány beszerzésének elindításáról döntött.

A bekért indikatív ajánlatok alapján közbeszerzési értékhatár alatti meghívásos pályázati eljárást szükséges lebonyolítani a pályázat megvalósítása érdekében.

**Szekszárd Megyei Jogú Város Önkormányzata Közgyűlésének Gazdasági és Városfejlesztési Bizottsága a 610/2020. (X.26.) határozata alapján döntött a Csopak u. 5580/3. hrsz-ú telekre vonatkozóan az engedélyezési-, kiviteli tervdokumentáció, valamint a fejlesztés végén az energetikai tanúsítvány elkészítésére vonatkozó közbeszerzési értékhatár alatti meghívásos pályázati eljárás** ajánlattételi felhívásáról azzal a feltétellel, hogy a beszerzési eljárás érvényes és eredményes lebonyolítása esetén a létrejövő szerződés hatálybalépésének feltétele SZMJV Önkormányzata TOP-6.6.1 kódszámon pályázatot nyújtson be a Szekszárd, Csopak u. 5580/3 hrsz-ú telekre, továbbá felhívta Polgármesteri Hivatalt az eljárás **elindításával és lefolytatásával kapcsolatos eljárási cselekmények megtételére.**

Szekszárd Megyei Jogú Város Önkormányzata Közgyűlése az 583/2020 (X.29.) számú határozatával fenti tárgyban lebonyolítandó beszerzési eljárás fedezetének Szekszárd Megyei Jogú Város Önkormányzata 2020. évi költségvetési rendelet 2. melléklet 505-5 Általános tartalék sorát állapította meg azzal, hogy a pályázat nyertessége esetén a beszerzési eljárás eredményeképpen megkötendő szerződés alapján vállalt kötelezettségvállalások pályázatban történő elszámolása elengedhetetlen.

Fenti határozatok alapján a **beszerzési eljárás 2020. november 10-én került elindításra**, melyben Ajánlattevő tervezési feladata az alábbiakban lett meghatározva:

* A Szekszárd, Csopak utca 5580/3 hrsz. alatti ingatlanon két háziorvosi rendelőt magába foglaló rendelőépület építése a szükséges kiszolgálóhelyiségekkel és parkolókkal a mellékelt építészeti ajánlás figyelembevételével.
  + I. ütem: Engedélyezési tervdokumentáció készítése rehabilitációs szakmérnök bevonásával
  + II. ütem: Kiviteli tervdokumentáció, mely minden érintett tervezői szakágra kiterjed (építészet, statika, mélyépítés, épületgépészet, épületvillamosság, tűzvédelem). Közműcsatlakozások engedélyezéséhez szükséges tervdokumentációk elkészítése és engedélyeztetése a közműszolgáltatókkal. Teljes körű árazott és árazatlan költségvetés szükséges excel és pdf formátumban
  + III. ütem: A fejlesztés végén az energetikai tanúsítás készítése legkésőbb a projekt záró kifizetési kérelmének benyújtásáig.

Alkalmassági követelményként előírásra került Ajánlattevők számára, hogy Ajánlattevőnek az ajánlat benyújtásának időpontjában lejárt esedékességű, meg nem fizetett adótartozása (ingatlan, iparűzési), illetve adók módjára behajtható köztartozása a Szekszárd Megyei Jogú Város Önkormányzata felé nem áll fenn.

A **létrejövő szerződés hatálybalépési feltétele**, hogy Szekszárd Megyei Jogú Város Önkormányzata TOP-6.6.1 kódszámon pályázatot nyújtson be a Szekszárd, Csopak u. 5580/3 hrsz-ú telekre, mint megvalósítási helyszínként.

**A támogatásra irányuló igény el nem fogadása esetén a szerződés a II. és a III. ütem vonatkozásában nem lép hatályba**, Ajánlattevő e tekintetben Ajánlatkérő felé követeléssel nem élhet, és az eddig elkészült eredménytermék vonatkozásában Ajánlattevővel elszámol. Ajánlattevő ezen időpontig el nem készült munkák tekintetben Ajánlatkérő felé követeléssel nem élhet. Amennyiben Ajánlatkérő részére az igényeltnél kisebb támogatási összeg kerül megállapításra, úgy Ajánlattevő által megajánlott ajánlati ár összege a támogatásként kért és a megítélt támogatási összeg százalékos és/vagy egyéb módon meghatározott különbözetével csökken.

Teljesítési határidőként az alábbiak lettek rögzítve a kiírásban:

1. ütemben szereplő feladatok határideje: szerződés aláírását követő 60 nap
2. ütemben szereplő feladatok határideje: megrendeléstől számított … nap (bírálati szempont a vállalt határidő)
3. ütemben szereplő feladatok határideje: legkésőbb a projekt záró kifizetési kérelmének benyújtásáig

(A II., III. ütemek kezdési időpontja a megrendelő kezdést elrendelő írásbeli utasítása átvételének napja.)

Az **ajánlattételi felhívás az alábbi Ajánlattevők részére került megküldésre**:

1. KJB Építész Kft. (7100 Szekszárd, Wosinsky Mór lakótelep 26. fsz. 1.), E-mail: kjb.epitesz@gmail.com
2. VLM Építész Iroda Kft. (székhely: 1091 Budapest, Ifjúmunkás utca 14. 2. lház. 1. em. 3., telephely: 7100 Szekszárd, Ybl M. u. 3.), E-mail: vlmlantos@gmail.com
3. Szekszárdi Városfejlesztési Kft. (7100 Szekszárd, Bezerédj u. 2., E-mail: varosfejlesztes@tolna.net)
4. B6 Építész Iroda, Tervező és Vállalkozó Bt., (7100 Szekszárd, Cseri J. u. 5., E-mail: csaba@B6iroda.com)
5. Vácziék Építész Irodája (7100 Szekszárd, Magyar Sándor u. 2., e-mail: vaczi.gabriella@vacziek.hu)
6. I-Build Mérnöki Kft. (7100 Szekszárd, Zöldkert utca 14. II. em. 10., e-mail: zeitbaustudiokft@gmail.com)
7. T-Wall Építőipari Kft. (7100 Szekszárd, Klapka György lakótelep 1. földszint 2., e-mail: twallkft@gmail.com)
8. Heket Kft. (1113 Budapest, Badacsonyi utca 2. A-B. ép. 2. em. 3., e-mail: herczeg@heket.hu)

Az ajánlatok bontása 2020. november 17. napján 10.00 órakor megtörtént. A felhívásra a benyújtásra nyitva álló határidőn belül (2020. november 17. 10:00 óra) összesen 4 db pályázat érkezett. A VLM Építész Iroda Kft., a B6 Építész Iroda, Tervező és Vállalkozó Bt., az I-Build Mérnöki Kft. és a T-Wall Építőipari Kft. nem nyújtott be ajánlatot.

A benyújtott ajánlatok az előírtaknak megfelelően került benyújtásra

**A beérkezett ajánlatok összesítését az alábbi táblázat tartalmazza**:

|  |  |  |  |  |
| --- | --- | --- | --- | --- |
| ***Megnevezés*** | ***1.***  **Vácziék Építész Irodája Kft.**  7100 Szekszárd, Magyar S. u. 2.,  e-mail: [vaczi.gabriella@](mailto:vaczi.gabriella@)vacziek.hu | ***2.***  **KJB Építész Kft.**  7100 Szekszárd, Wosinsky ltp. 26. fsz. 1.,  e-mail: kjb.epitesz@gmail.com | ***3.***  **Heket Kft.**  1113 Budapest, Badacsonyi u 2. A-B. ép. 2. em. 3. e-mail: herczeg@heket.hu | **4.**  **Szekszárdi Városfejlesztési Kft.**  7100 Szekszárd, Bezerédj u. 2.,  e-mail: varosfejlesztes@tolna.net |
| **Szekszárd, Csopak u. 5580/3 hrsz. háziorvosi rendelő építése - nettó ajánlati árak (Ft)**  **(felhívás 3. pontja szerint)**  ***I.ütem – engedélyezési tervdokumentáció***  ***II.ütem - kiviteli tervdokumentáció***  ***III.ütem energetikai tanúsítás***  ***Mindösszesen Nettó ajánlati ár (Ft)*** | **2.250.000,- Ft**  **2.800.000,- Ft**  **100.000,- Ft**  **5.150.000,- Ft** | **3.400.000,- Ft**  **5.350.000,- Ft**  **180.000,- Ft**  **8.930.000,- Ft** | **1.470.000,- Ft**  **2.730.000,- Ft**  **350.000,- Ft**  **4.550.000,- Ft** | **1.090.000,- Ft**  **1.925.000,- Ft**  **80.000,- Ft**  **3.095.000,- Ft** |
| **Szekszárd Megyei Jogú Város Önkormányzata felé fizetett Iparűzési adó fizetési kötelezettség mértéke Ajánlattevő által befizetett összes iparűzési adó %-ában (%)** | **100%** | **100%** | **0%** | **100%** |
| **Teljesítési határidő:**  **II. ütemben szereplő feladatok határideje a megrendeléstől számítva (nap)** | **60 nap** | **110 nap** | **90 nap** | **90 nap** |
| **Az ajánlat érvényességi ideje**  (minimális időtartama az ajánlattételi határidő lejártától számított 60 nap) | **90 nap** | **2021.01.18.** | **2021. január 17.** | **60 nap** |

**Az ajánlattételi felhívás alapján a beérkezett ajánlatok az alábbi, összességében legelőnyösebb ellenszolgáltatás szempontok alapján kerültek értékelésre:**

**Pontozási szempontok:**

1. **Ajánlati ár:** A legalacsonyabb mindösszesen nettó ajánlati ár (Ft) kapja a legmagasabb pontszámot (az Ajánlattevők számával megegyezően). A többi ajánlat a nettó ajánlati árak növekvő sorrendjében kapja mindig az eggyel kisebb sorszámot. (Adott ajánlati ár sorszáma és súlyszám szorzata.)
2. **II. ütem elkészítésére vállalt határidő**: A vállalt határidő alapján kapott sorszám és súlyszám szorzata. A legrövidebb vállalási határidő kapja a legmagasabb sorszámot. Ezen értékelési részszempont tekintetében ajánlatkérő a vállalt határidőt sávosan veszi figyelembe:
   1. *90-100 nap – 3.*
   2. *101-110 nap – 2.*
   3. *111-120 nap – 1.*

*d. 120 nap felett – 0.*

1. **Iparűzési adó fizetési kötelezettség**: Szekszárd Megyei Jogú Város Önkormányzata felé fizetett Iparűzési adó fizetési kötelezettség mértéke Ajánlattevő által befizetett összes iparűzési adó %-ában. A legmagasabb adófizetési kötelezettség (%) mértékkel rendelkező Ajánlattevő kapja a legmagasabb pontszámot (az Ajánlattevők számával megegyezően). A többi ajánlat az iparűzési adófizetési kötelezettség csökkenő %-os aránya alapján kapja mindig az eggyel kisebb sorszámot. Amennyiben ajánlattevő nem fizet iparűzési adót Szekszárd Megyei Jogú Város Önkormányzata felé, 0 pontot kap. (Adott ajánlati iparűzési fizetési kötelezettség mértékének sorszáma és súlyszám szorzata.)

**Súlyszámok:**

1. Ajánlati ár: 70%
2. II. ütem elkészítésére vállalt határidő: 20%
3. Iparűzési adó fizetési kötelezettség mértéke: 10%

**Ajánlatkérő nyertes ajánlattevőként az értékelés során legmagasabb pontszámot elérő, azaz összességében a legelőnyösebb ellenszolgáltatást tartalmazó ajánlatot benyújtó Ajánlattevőt hirdeti ki.**

**Az összességében legelőnyösebb ellenszolgáltatást tartalmazó szempontok szerint az ajánlatok pontozását az alábbi táblázat tartalmazza:**

|  |  |  |  |  |
| --- | --- | --- | --- | --- |
|  | **Vácziék Építész Irodája Kft.** | **KJB Építész Kft.** | **Heket Kft.** | **Szekszárdi Városfejlesztési Kft** |
| **1. Nettó ajánlati ár (Ft)** | 5 150 000 | 8 930 000 | 4 550 000 | 3 095 000 |
| 1. Sorszám | 2 | 1 | 3 | 4 |
| 1. Súlyszám | 70 | 70 | 70 | 70 |
| **1. Érték** | **140** | **70** | **210** | **280** |
| **2. II. ütem teljesítési határideje** | 60 | 110 | 90 | 90 |
| 2. Sorszám | 3 | 2 | 3 | 3 |
| 2. Súlyszám | 20 | 20 | 20 | 20 |
| **2. Érték** | **60** | **40** | **60** | **60** |
| **3. Iparűzési adófizetési kötelezettség (%)** | 100 | 100 | 0 | 100 |
| 3. Sorszám | 4 | 4 | 0 | 4 |
| 3. Súlyszám | 10 | 10 | 10 | 10 |
| **3. Érték** | **40** | **40** | **0** | **40** |
| **Mindösszesen:** | **240** | **150** | **270** | **380** |

Az ajánlatok értékelése alapján **az összességében a legelőnyösebb ellenszolgáltatást a Szekszárdi Városfejlesztési Kft. (7100 Szekszárd, Bezerédj u. 2.) adta,** az általa benyújtott ajánlat kapta a legmagasabb pontszámot a bírálati szempontok alapján.

Az ajánlatok bírálatakor az ajánlattételi felhívásban előírt, az egyéb ajánlati dokumentumokkal együtt benyújtott, **alkalmassági követelményt alátámasztó dokumentumok megfelelősége is ellenőrzésre került, mely alapján megállapítható, hogy ajánlattevők megfelelő módon igazolták alkalmasságukat.**

Az ajánlattételi felhívásban előírt alkalmassági követelményeknek, feltételeknek Ajánlattevők megfeleltek, az **összességében legelőnyösebb ellenszolgáltatást** **a Szekszárdi Városfejlesztési Kft. (7100 Szekszárd, Bezerédj u. 2.)** nyújtotta be, ő hirdethető ki nyertes ajánlattevőnek.

A bontási jegyzőkönyv, az ajánlatok és az aláírandó szerződéstervezet az előterjesztés mellékletét képezik.

Jelen előterjesztés a Gazdasági és Városfejlesztési Bizottság tagjai részére a Bizottság elnökén keresztül megküldésre kerül a véleményük kikérése céljából.

Kérem Tisztelt Polgármester urat az előterjesztés alapján a határozati javaslat elfogadására.

***Szekszárd, 2020. november 26.***

***………………………………..………..***

**Rozinka Attila**

**igazgatóságvezető**

**Határozati javaslat**

**Szekszárd Megyei Jogú Város Polgármestere**

**Szekszárd Megyei Jogú Város Közgyűlésének - a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében eljárva - a veszélyhelyzet kihirdetéséről szóló 478/2020. (XI. 3.) Korm. rendelettel kihirdetett veszélyhelyzetben az alábbi határozatot hozza:**

**Szekszárd Megyei Jogú Város Önkormányzata Közgyűlésének …./2020. (XII….) határozata**

***„Tervezési szerződés SZMJV Önkormányzata által a TOP-6.6.1 konstrukció keretében benyújtandó pályázat szerint a Szekszárd, Csopak u. 5580/3 hrsz. alatt építendő háziorvosi rendelő építés engedélyezési és kiviteli terveinek, illetve a fejlesztés végén az energetikai tanúsításának elkészítésére”* tárgyában kiírt közbeszerzési értékhatár alatti meghívásos pályázati eljárás eredményének megállapításáról**

Szekszárd Megyei Jogú Város Önkormányzata Közgyűlésének - a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Szekszárd Megyei Jogú Város Polgármestere, a veszélyhelyzet kihirdetéséről szóló 478/2020. (XI.3.) Korm. rendelettel kihirdetett veszélyhelyzetben a Gazdasági és Városfejlesztési Bizottság elnökén keresztül a Bizottság tagjai véleményének kikérésével

1. jóváhagyja, hogy Szekszárd Megyei Jogú Város Önkormányzata a „***Tervezési szerződés SZMJV Önkormányzata által a TOP-6.6.1 konstrukció keretében benyújtandó pályázat szerint a Szekszárd, Csopak u. 5580/3 hrsz. alatt építendő háziorvosi rendelő építés engedélyezési és kiviteli terveinek, illetve a fejlesztés végén az energetikai tanúsításának elkészítésére***” tárgyú közbeszerzési értékhatár alatti meghívásos pályázati eljárás során a legkedvezőbb ajánlatot tevő **Szekszárdi Városfejlesztési Kft-vel (7100 Szekszárd, Bezerédj u. 2.)** kössön szerződést azzal a kitétellel, hogy a  **szerződés hatálybalépési feltétele**, hogy Szekszárd Megyei Jogú Város Önkormányzata TOP-6.6.1 kódszámon pályázatot nyújtson be a Szekszárd, Csopak u. 5580/3 hrsz-ú telekre, mint megvalósítási helyszínre;

**Határidő: döntéshozatal napja**

**Felelős: Ács Rezső polgármester**

1. jóváhagyja az 1. pont alapján megkötendő szerződéstervezet tartalmát, és dönt annak aláírásáról;

**Határidő: döntéshozatal napja**

**Felelős: Ács Rezső polgármester**

1. felhívja a Polgármesteri Hivatalt, hogy tájékoztassa az ajánlattevőket az eljárás eredményéről;

**Határidő: 2020. december 8.**

**Felelős: dr. Gábor Ferenc jegyző**

1. felhívja a Polgármesteri Hivatalt, hogy készítse elő az előterjesztés mellékletét képező Tervezési szerződést aláírásra;

**Határidő: 2020. december 8.**

**Felelős: dr. Gábor Ferenc jegyző**

**Veszélyhelyzeti indokolás**

**Szekszárd Megyei Jogú Város Polgármesterének 2020. december hó …. napján közzétett …/2020. (XII….) számú határozatához**

Az intézkedés elmaradása esetén az új orvosi rendelő megvalósítására vonatkozó pályázat 2022. december végi projektzárási határideje nem tartható, amennyiben a lehető legrövidebb időn belül nem kezdődik el tervkészítés és nem készülnek el hamarosan a tervek. Ebben az esetben a pályázat megvalósítása kétségessé válik, nem sikerül határidőn belül megépíteni az orvosi rendelőt, nem kerül megoldásra az érintett háziorvosok jelenlegi tarthatatlan helyzete. Önkormányzat a projekt megvalósulása nélkül nem tudja biztosítani, hogy a háziorvosi tevékenységet a kor követelményeinek megfelelő körülmények között, akadálymentesen megközelíthető épületben, a szükséges háziorvosi eszközökkel végezhessék az érintett háziorvosok.

Mindezek miatt a határozatban való polgármesteri döntés a Mötv. 9. §-ában meghatározott jóhiszemű és megfelelő joggyakorlás elvével összhangban áll, a veszélyhelyzethez mérten is szükséges és arányos, nem haladja meg a veszélyhelyzetre való indokolt reagálóképesség feltételét biztosító mértéket.

A határozat tárgya nem tartozik a katasztrófavédelemről és a hozzá kapcsolódó egyes törvények módosításáról szóló 2011. évi CXXVII. törvény 46 § (4) bekezdésében meghatározott azon esetek közé, melyeknél a törvény a polgármester feladat és hatáskörének a gyakorlását veszélyhelyzetben korlátozza.